ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 180.30 కోట్లకుపైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 15.80 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,80,30,59,600
|
|
అందుబాటులోని నిల్వలు
|
|
15,80,54,336
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 180.30 కోట్లకుపైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 15.80 కోట్లకుపైగా  నిల్వలు అందుబాటులో ఉన్నాయి.
ఆర్థిక మంత్రిత్వ శాఖ
IRS అధికారుల అభిప్రాయాల పేరిట సామాజిక మాధ్యమాల్లో ఓ నివేదిక తాము ఎలాంటి నివేదిక కోరలేదన్న CBDT IRS అధికారుల శైలిపై విచారణ ప్రారంభమైంది: CBDT
కొవిడ్-19 పరిస్థితులను చక్కదిద్దడానికి కొంతమంది IRS అధికారులు సూచనలు చేశారంటూ సామాజిక మాధ్యమాల్లో ఒక నివేదిక తిరుగుతోందని కేంద్ర ప్రత్యక్ష పన్నుల బోర్డు  వెల్లడించింది. తాము IRS సహా ఏ ఇతర అధికారులను కొవిడ్-19 సంబంధిత నివేదిక అడగలేదని CBDT స్పష్టీకరించింది. వ్యక్తిగత అభిప్రాయాలు మరియు అధికారిక విషయాలపై ప్రజల్లోకి వెళ్ళే ముందు అధికారులు ఎటువంటి అనుమతి తీసుకోలేదని, ఇది ప్రవర్తన నియమావళి ఉల్లంఘననేని తేల్చి చెప్పింది. దీనిపై విచారణ ప్రారంభించినట్లు CBDT తెలిపింది.
CBDT/ ఆర్థిక మంత్రిత్వ శాఖ అధికారిక అభిప్రాయాలను సదరు నివేదిక ఏ విధంగానూ ప్రతిబింబించదని CBDT పునరుద్ఘాటించింది.
(
రక్షణ మంత్రిత్వ శాఖ
సింబెక్స్-23లో పాల్గొనడానికి సింగపూర్ చేరుకున్న భారత నౌకాదళ నౌకలు, జలాంతర్గామి, ఎల్ఆర్ఎంపీ విమానం
భారత నౌకాదళం-రిపబ్లిక్ ఆఫ్ సింగపూర్ నేవీ  మధ్య వార్షిక ద్వైపాక్షిక నౌకాదళ విన్యాసమైన 'సింగపూర్ ఇండియా మారిటైమ్ బైలేటరల్ ఎక్సర్సైజ్'  30వ ఎడిషన్లో పాల్గొనేందుకు భారత నౌకాదళ నౌకలు రణ్విజయ్, కవరత్తి, జలాంతర్గామి ఐఎన్ఎస్ సింధుకేసరి సింగపూర్ చేరుకున్నాయి. సింబెక్స్ను 1994 నుంచి నిర్వహిస్తున్నారు. భారత నౌకాదళం మరే ఇతర దేశంతోనూ చేయని సుదీర్ఘకాల, నిరంతర విన్యాసాలుగా సింబెక్స్కు ప్రత్యేకత ఉంది.
సింబెక్స్-23ని రెండు దశల్లో నిర్వహిస్తారు. మొదటి దశలో, సింగపూర్లో ఈ నెల 21 నుంచి 24వ తేదీ వరకు నౌకాశ్రయం దశ, ఆ తర్వాత సముద్ర దశ. రణ్విజయ్, కవరత్తి, సింధుకేసరితో పాటు, లాంగ్ రేంజ్ మారిటైమ్ పెట్రోల్ ఎయిర్క్రాఫ్ట్ పి8I కూడా ఈ కసరత్తులో పాల్గొంటోంది.
నౌకాశ్రయం దశలో, రెండు నౌకాదళాల మధ్య అవగాహన పెంచే లక్ష్యంతో విస్తృత శ్రేణి అధికారిక సంభాషణలు, నౌకల పరస్పర సందర్శనలు, నిపుణుల మార్పిడి, క్రీడాంశాలు ఉండాయి.
సిబెక్స్ 23 సముద్ర దశలో సంక్లిష్టమైన, అధునాతన వాయు రక్షణ విన్యాసాలు, కాల్పులు, వ్యూహాత్మక యుక్తులు, జలాంతర్గామి వ్యతిరేక పోరాటాలు, ఇతర సముద్ర కార్యకలాపాలు ఉంటాయి. దీనిద్వారా, రెండు నౌకాదళాలు తమ యుద్ధ పోరాట నైపుణ్యాలను మెరుగుపరుచుకోవడానికి ప్రయత్నిస్తాయి. అదే సమయంలో, సముద్ర రంగంలో సంయుక్తంగా బహుళాంశిక కార్యకలాపాలు చేపట్టే సామర్థ్యాన్ని ఏకీకృతం చేస్తాయి.
ఆర్థిక మంత్రిత్వ శాఖ
కార్పొరేట్ రుణగ్రహీతలకు వ్యక్తిగత హామీదారులపై చర్యలు తీసుకోవాలని పీఎస్బీలకు ప్రభుత్వం సూచన
'ఇన్సాల్వెన్సీ అండ్ బ్యాంక్రప్టసీ కోడ్-2016' ప్రకారం నిరర్థక కార్పొరేట్ రుణగ్రహీతలకు వ్యక్తి గత హామీదారులుగా ఉన్న వారికి వ్యతిరేకంగా 'నేషనల్ కంపెనీ లా ట్రిబ్యునల్'  ముందు దివాలా దరఖాస్తును దాఖలు చేయడానికి గాను రుణదాతలకు 'ఇన్సాల్వెన్సీ అండ్ బ్యాంక్రప్టసీ  నియమాలు-2019' అధికారం కల్పిస్తున్నాయి. ఈ రోజు లోక్సభలో అడిగిన ప్రశ్నకు లిఖితపూర్వక సమాధానంలో కేంద్ర ఆర్థిక, కార్పొరేట్ వ్యవహారాల సహాయ మంత్రి శ్రీ అనురాగ్ సింగ్ ఠాకూర్ ఈ విషయాన్ని వెల్లడించారు. ఈ నేపథ్యంలో కేంద్ర
ఆర్థిక సేవల శాఖ ప్రభుత్వ రంగ బ్యాంకులకు  26.8.2020న ఒక అడ్వైజరీని  జారీ చేసింది. ఇందులో.. కార్పొరేట్ రుణగ్రహీతలకు వ్యక్తిగత హామీదారులకు వ్యతిరేకంగా ఎన్సీఎల్టీ ముందు వ్యక్తిగత దివాలా ప్రక్రియను ప్రారంభించాల్సిన ఆయా కేసుల పర్యవేక్షణకు ఒక యంత్రాంగాన్ని ఏర్పాటు చేయడాన్ని పరిగణించవచ్చని అడ్వైజరీలో తెలిపింది. కార్పొరేట్ రుణగ్రహీతలకు వ్యక్తిగత హామీదారులకు సంబంధించి తదుపరి మరియు పర్యవసాన చర్యల కోసం అవసరమైన తగిన సమాచారాన్ని సమకూర్చుకోవడానికి సమాచార సాంకేతిక వ్యవస్థను ఏర్పాటును కూడా పరిగణించవచ్చని ప్రభుత్వం పీఎస్బీ సంస్థలకు సూచించినట్టు మంత్రి తన రాతపూర్వక సమాధానంలో తెలియజేశారు.
ప్రధాన మంత్రి కార్యాలయం
ఇండోనేశియా అధ్యక్షుని కి మరియు ప్రధాన మంత్రి శ్రీ నరేంద్ర మోదీ కి మధ్య టెలిఫోన్ ద్వారా జరిగిన సంభాషణ
ఇండోనేశియా అధ్యక్షుడు మాన్య శ్రీ జోకో విడోడో తో ప్రధాన మంత్రి శ్రీ నరేంద్రమోదీ ఈ రోజు న టెలిఫోన్ లో మాట్లాడారు.
కోవిడ్-19 విశ్వమారి ప్రపంచం అంతటా ప్రబలుతూ ఉండడాన్ని గురించి ఉభయ నేత లు వారి వారి ఆలోచనల ను ఒకరి తో మరొకరు వెల్లడించుకొన్నారు.
ఇండోనేశియా కు ఔషధ ఉత్పత్తుల ను సరఫరా చేయడం ద్వారా భారత ప్రభుత్వం సౌలభ్యం కల్పించడాన్ని ఇండోనేశియా అధ్యక్షుడు ప్రశంసించారు. ఔషధీయ సామగ్రి సరఫరాల లో గాని లేదా ఇరు దేశాల మధ్య వ్యాపారం జరిగే ఇతర వస్తువుల సరఫరాల లో గాని ఎటువంటి అంతరాయం తలెత్తకుండా నివారిచడం లో భారతదేశం శాయశక్తుల సాయపడుతుందంటూ ఆయన కు ప్రధాన మంత్రి హామీ ని ఇచ్చారు.
నేత లు ఇరువురూ తమ తమ దేశాల లోని పౌరుల కు సంబంధించిన అంశాల ను గురించి చర్చించి, ఈ విషయం లో సాధ్యమైనంత వరకు సదుపాయ సంధానానికై వారి వారి బృందాలు పరస్పరం సంప్రదింపులు జరుపుకొంటూ ఉండాలి అని వారు సమ్మతించారు.
భారతదేశం తో సముద్ర ప్రాంతం పరం గా విస్తారిత పొరుగు దేశం గా ఇండోనేశియా ఉంటూ భారత్ కు సముద్ర సంబంధిత ముఖ్య భాగస్వామ్య దేశాల లో ఒకటి గా ఉందన్న వాస్తవాన్ని ప్రధాన మంత్రి స్పష్టం చేశారు. అంతే కాక, ద్వైపాక్షిక సంబంధాల యొక్క బలం ప్రపంచవ్యాప్త వ్యాధి ‘కోవిడ్-19’ యొక్క ప్రభావాల ను ఎదుర్కొని పోరాడడం లో ఉభయ దేశాల కు సహాయకారి కాగలదని కూడా ఆయన అన్నారు.
స్నేహశీలురైనటువంటి ఇండోనేశియా ప్రజల కు మరియు అధ్యక్షుడు మాన్య శ్రీ విడోడో కు పవిత్ర మాసం ‘రంజాన్’ ను పురస్కరించుకొని ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
(
ఆర్థిక మంత్రిత్వ శాఖ
ఎఫ్వై2022-23లో 10 మార్చి 2023 వరకు ప్రత్యక్ష పన్ను వసూళ్ల వివరాలు
ఎఫ్వై2022-23లో స్థూల ప్రత్యక్ష పన్ను వసూళ్లు రూ.16.68 లక్షల కోట్లు; గతేడాది ఇదే కాలం కంటే 22.58% వృద్ధి
నికర వసూళ్లు రూ.13.73 లక్షల కోట్లు; గతేడాది ఇదే కాలం కంటే 16.78% ఎక్కువ
మంజూరు చేసిన పన్ను వాపసులు రూ.2.95 లక్షల కోట్ల వాపసు; గతేడాది ఇదే కాలం కంటే 59.44% అధికం
ఎఫ్వై2022-23లో, 10 మార్చి 2023 వరకు ప్రత్యక్ష పన్ను వసూళ్ల తాత్కాలిక గణాంకాలు స్థిరంగా వృద్ధిని నమోదు చేస్తూనే ఉన్నాయి. ఈ ఆర్థిక సంవత్సరంలో మార్చి 10, 2023 వరకు, ప్రత్యక్ష పన్నుల వసూళ్లు రూ.16.68 లక్షల కోట్లుగా లెక్క తేలాయి. గత సంవత్సరం ఇదే కాలంలోని స్థూల వసూళ్ల కంటే ఇది 22.58% వృద్ధి. నికర పన్ను వసూళ్లు రూ.13.73 లక్షల కోట్లుగా ఉన్నాయి. గతేడాది ఇదే కాలం కంటే ఇది 16.78% ఎక్కువ. ఎఫ్వై2022-23 బడ్జెట్కు సంబంధించి, ప్రత్యక్ష పన్నుల అంచనాల్లో ఇవి 96.67%. సవరించిన అంచనాల్లో 83.19%.
స్థూల ఆదాయ పన్ను వసూళ్ల పరంగా, కార్పొరేట్ ఆదాయపు పన్ను , వ్యక్తిగత ఆదాయపు పన్ను  వసూళ్లలో వృద్ధి రేటును గమనిస్తే, సీఐటీ వృద్ధి రేటు 18.08% కాగా, పీఐటీ  వృద్ధి రేటు 27.57%గా ఉంది. పన్ను
వాపసుల సర్దుబాటు తర్వాత, సీఐటీ వసూళ్లలో నికర వృద్ధి 13.62% కాగా & పీఐటీ వసూళ్లలో 20.73% / 20.06%  నమోదైంది.
ఏప్రిల్ 1, 2022 నుంచి మార్చి 10, 2023 వరకు రూ.2.95 లక్షల కోట్ల పన్ను వాపసులు మంజూరయ్యాయి. అంతకుముందు సంవత్సరం ఇదే కాలంలోని మంజూరు కంటే ఇది 59.44% ఎక్కువ.
ప్రధాన మంత్రి కార్యాలయం
టీకాల కార్యక్రమంలో పాల్గొన్నవారందరికీ ప్రధాని అభినందనలు
ప్రపంచంలోనే అతిపెద్ద టీకాల కార్యక్రమంలో భాగస్వాములైన ప్రతి ఒక్కరినీ ప్రధానమంత్రి శ్రీ నరేంద్ర మోదీ ప్రశంసించారు.
ఈ మేరకు కేంద్ర ఆరోగ్య-కుటుంబ సంక్షేమశాఖ మంత్రి డాక్టర్ మన్సుఖ్ మాండవీయ ట్వీట్ను ఉటంకిస్తూ ట్విట్టర్ ద్వారా ప్రధానమంత్రి ఒక సందేశమిచ్చారు.
“దేశంలోని సహ పౌరులందరికీ టీకా ఇచ్చేలా టీకాల కార్యక్రమంలో ప్రతి భాగస్వామి కృషి చేశారనడానికి ఇదొక చరిత్రాత్మక ఉదాహరణ. భారత టీకాల కార్యక్రమాన్ని తిరుగులేని రీతిలో విజయవంతం చేసిన ప్రతి ఒక్కరికీ పేరుపేరునా అభినందనలు” అని ప్రధానమంత్రి పేర్కొన్నారు.
సాంఘిక న్యాయం, మరియు సాధికారత మంత్రిత్వ శాఖ
వికలాంగుల సాధికారత శాఖ కార్యదర్శి చేతుల మీదుగా పాద రక్షల యూనిట్ను ప్రారంభించారు
న్యూఢిల్లీలోని ప్రోస్తేటిక్స్ మరియు ఆర్థోటిక్స్ విభాగం, పీ డి యూ ఎన్ ఐ పి పి డి, న్యూఢిల్లీ ఫుట్ కేర్ యూనిట్ని ప్రభుత్వ కార్యదర్శి, డి ఈ పీ డబ్ల్యూ డి, ఎం ఎస్ జే ఈ భారత ప్రభుత్వ జాయింట్ సెక్రటరీ, డి ఈ పీ డబ్ల్యూ డి ఎస్. రాజీవ్ శర్మ ఆగస్టులో ప్రారంభించారు. డా. జితేందర్ శర్మ, పీ డి యూ ఎన్ ఐ పి పి డి డైరెక్టర్, డా. లలిత్ నారాయణ్, డి. డైరెక్టర్, ప్రొస్టెటిక్స్ మరియు ఆర్థోటిక్స్ విభాగాధిపతి శ్రీ జీ. పాండియన్ మరియు పీ & ఒ విభాగం బృందం ఈ కార్యక్రమం లో పాల్గొన్నారు.
భారత ప్రభుత్వ కార్యదర్శి, డి ఈ పీ డబ్ల్యూ డి, భారత ప్రభుత్వ జాయింట్ సెక్రటరీ, డి ఈ పీ డబ్ల్యూ డి మరియు ఇతర ప్రముఖులకు ఫుట్ కేర్ యూనిట్, రోగనిర్ధారణ, తయారీ ప్రక్రియ మరియు వివిధ పాదాల వైకల్యాల చికిత్సతో సహా పరికరాలు మరియు మెటీరియల్స్ మరియు అనుకూలీకరించిన ఇన్సోల్స్తో నిర్వహణ గురించి సమాచారాన్ని దశలవారీ విపులంగా వివరించడం జరిగింది.
ప్రోస్తేటిక్స్ మరియు ఆర్థోటిక్స్ పీ డి యూ ఎన్ ఐ పి పి డి విభాగం, భారత ప్రభుత్వ కార్యదర్శి సమక్షంలో ఒక జత కస్టమైజ్డ్ ఇన్సోల్లను రూపొందించింది, అదే సమయంలో ఫాబ్రికేషన్ ప్రక్రియ సమాచారాన్ని దశలవారీ విపులంగావివరించడం జరిగింది .
అత్యంత అధునాతన ఫుట్ కేర్ మేనేజ్మెంట్ సిస్టమ్, ముఖ్యంగా డయాబెటిక్ ఫుట్ మేనేజ్మెంట్ కోసం భారతదేశంలో అల్ట్రా మోడెమ్ ఫుట్ కేర్ యూనిట్ను కలిగిన ఏకైక జాతీయ సంస్థ ఇదేనని పీ డి యూ ఎన్ ఐ పి పి డి గర్వంగా తెలియజేస్తోంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 టీకాలపై తాజా సమాచారం
దేశవ్యాప్తంగా 9.99 లక్షలకు పైగా టీకాలు వేయించుకున్న ఆరోగ్య సిబ్బంది
నేడు ఆరో రోజు సాయంత్రం వరకు టీకాలు వేయించుకున్నవారు 1,92,581 మంది
దేశవ్యాప్తంగా సాగుతున్న టీకాల కార్యక్రమం నేడు ఆరో రోజు కూడా విజయవంతమైంది. ఇప్పటివరకు టీకాలు
వేయించుకున్న ఆరోగ్య సిబ్బంది మొత్తం సంఖ్య ఈ రోజు సాయంత్రం 6 గంటలకు 9,99,065 కు చేరింది. మొత్తం
18,159 శిబిరాలలో ఈ ప్రక్రియ సాగింది. ఈ రోజు 4,041 శిబిరాలలో టీకాలు వేశారు. పూర్తి సమాచారంతో
సమగ్ర నివేదిక రాత్రి పొద్దుపోయాక సిద్ధమయ్యే అవకాశం ఉంది.
|
|
క్రమ సంఖ్య
|
|
రాష్ట్రం/కేంద్ర పాలిత ప్రాంతం
|
|
టీకాల లబ్ధిదారులు

|
|
1
|
|
అండమాన్, నికోబార్ దీవులు
|
|
388
|
|
2
|
|
ఆంధ్రప్రదేశ్
|
|
15,507
|
|
3
|
|
ఆరుణాచల్ ప్రదేశ్
|
|
1,518
|
|
4
|
|
అస్సాం
|
|
2,921
|
|
5
|
|
బీహార్
|
|
15,798
|
|
6
|
|
చండీగఢ్
|
|
284
|
|
7
|
|
చత్తీస్ గఢ్
|
|
5,788
|
|
8
|
|
దాద్రా, నాగర్ హవేలి
|
|
59
|
|
9
|
|
ఢిల్లీ
|
|
5,128
|
|
10
|
|
గుజరాత్
|
|
12,212
|
|
11
|
|
హర్యాణా
|
|
15,491
|
|
12
|
|
హిమాచల్ ప్రదేశ్
|
|
695
|
|
13
|
|
జమ్మూ-కశ్మీర్
|
|
2,408
|
|
14
|
|
కర్నాటక
|
|
16,103
|
|
15
|
|
కేరళ
|
|
10,266
|
|
16
|
|
మధ్య ప్రదేశ్
|
|
7,117
|
|
17
|
|
మేఘాలయ
|
|
420
|
|
18
|
|
మిజోరం
|
|
1,029
|
|
19
|
|
నాగాలాండ్
|
|
199
|
|
20
|
|
ఒడిశా
|
|
26,558
|
|
21
|
|
పంజాబ్
|
|
4,832
|
|
22
|
|
సిక్కిం
|
|
194
|
|
23
|
|
తమిళనాడు
|
|
6,497
|
|
24
|
|
తెలంగాణ
|
|
26,441
|
|
25
|
|
త్రిపుర
|
|
5,538
|
|
26
|
|
ఉత్తరాఖండ్
|
|
2,003
|
|
27
|
|
పశ్చిమ బెంగాల్
|
|
7,187
|
|
మొత్తం
|
|
1,92,581
టీకాల అనంతర ప్రభావ ఘటనలు ఈ సాయంత్రం 6 గంటలవరకు 187 నమోదయ్యాయి.
|
|
AEFI టీకాల అనంతర ప్రభావ ఘటనలు
|
|
కొత్త ఘటనలు
|
|
పరిస్థితి
|
|
ఆస్పత్రిలో చేరిక
|
|
1
|
|
జనవరి 16న టీకాలు వేయించుకున్నాడు
జనవరి 20న మెదడులో రక్తస్రావం జరిగింది. రాజస్థాన్ లోని ఉదయ్ పూర్ గీతాంజలి వైద్య కళాశాలలో చేర్పించారు.
దీనికీ, టీకాకూ సంబంధం లేదు.
|
|
మరణాలు
|
|
0
|
|
మరణాలేవీ నమోదు కాలేదు
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
భారతదేశంలో డిజిటల్ అక్షరాస్యత, నైపుణ్యాభివృద్ధిని పెంపొందించే దిశగా ఒప్పందం
- అవగాహన ఒప్పందం చేసుకున్న సీఎస్సీ అకాడమీ మరియు ఎన్ఐఈఎల్ఐటీ
భారత దేశంలో డిజిటల్ అక్షరాస్యత మరియు నైపుణ్యాభివృద్ధిని పెంపొందించడానికి కామన్ సర్వీస్ సెంటర్ ఈ-గవర్నెన్స్ సర్వీసెస్ ఇండియా లిమిటెడ్ అనుబంధ సంస్థ సీఎస్సీ అకాడమీ, మరియు ఎన్ఐఈఎల్ఐటీ  ఒక అవగాహన ఒప్పందం పై సంతకం చేశాయి. డిజిటల్ అక్షరాస్యతను ప్రోత్సహించి, భారతదేశంలోని యువతకు ఉపాధి అవకాశాలను కల్పించే కార్యక్రమాలను సంయుక్తంగా అభివృద్ధి చేయడానికి, వాటిని అమలు చేయడానికి రెండు సంస్థల మధ్య దీర్ఘకాలిక భాగస్వామ్యాన్ని నెలకొల్పడం ఈ ఎంఓయు లక్ష్యం. ఈ అవగాహన ఒప్పందం కింద, సీఎస్సీ అకాడమీ మరియు ఎన్ఐఈఎల్ఐటీ సాంకేతికత యొక్క వివిధ రంగాలలో శిక్షణా కార్యక్రమాలను అభివృద్ధి చేయడానికి మరియు అమలు చేయడానికి కలిసి పని చేస్తాయి. ఇవి కాకుండా నైపుణ్య అభివృద్ధి, వర్చువల్ అకాడమీ, అక్రిడిటేషన్, ఫెసిలిటేషన్ సెంటర్, ఫ్యాకల్టీ డెవలప్మెంట్ ప్రోగ్రామ్, డిజిటల్ మరియు ఫైనాన్షియల్ ఇన్క్లూజన్, ఎంటర్ప్రెన్యూర్షిప్ డెవలప్మెంట్, కంటెంట్ మరియు పరస్పర భాగస్వాములు, ఎన్జీఓలకు ధ్రువపత్రాలు మరియు మద్దతును అందించడం ఈ ఒప్పందంలో భాగంగా ఉండనున్నాయి. సహకారం గురించి మాట్లాడుతూ.. ఎన్ఐఈఎల్ఐటీ డైరెక్టర్ జనరల్ డాక్టర్ మదన్ మోహన్ త్రిపాఠి మాట్లాడుతూ, "భారతదేశంలో డిజిటల్ అక్షరాస్యత సమాజాన్ని సృష్టించాలి అనే మా లక్ష్యాన్ని సాధించే దిశలో సీఎస్సీ అకాడమీతో ఎమ్ఓయు ఒక ముఖ్యమైన ముందడుగు. ఈ భాగస్వామ్యం మాకు ఒక అవకాశాన్ని అందిస్తుంది. విస్తృతంగా దేశ యువతను చేరుకోవడానికి మరియు 21వ శతాబ్దానికి అవసరమైన కొత్త నైపుణ్యాలను పొందడంలో వారికి సహాయపడుతుంది." ఈ సందర్భంగా సీఎస్సీ ఎస్పీవీ సంస్థ ఎండీ మరియు సీఈఓ శ్రీ సంజయ్ కుమార్ రాకేష్ మాట్లాడుతూ.. "భారతదేశంలో డిజిటల్ అక్షరాస్యత మరియు నైపుణ్యాభివృద్ధిని ప్రోత్సహించడానికి సమాచార సాంకేతిక రంగంలో ఒక ప్రధాన సంస్థ అయిన ఎన్ఐఈఎల్ఐటీ తో సహకార జట్టుకట్టడం మాకు సంతోషంగా ఉంది. ఈ భాగస్వామ్యం ద్వారా, దేశంలో డిజిటల్ ఆర్థిక వ్యవస్థ వృద్ధికి దోహదపడే నైపుణ్యం కలిగిన శ్రామిక శక్తిని సృష్టించడం మా లక్ష్యం." ఈ అవగాహన ఒప్పందం సంతకాల కార్యక్రమంలో డైరెక్టర్ జనరల్ డాక్టర్ మదన్ మోహన్ త్రిపాఠి, రిజిస్ట్రార్ శ్రీ రామ్ ప్రకాష్ పాండే, అడిషనల్ డైరెక్టర్ శ్రీమతి శీతల్ చోప్రా, ఎన్ఐఈఎల్ఐటీ సంస్థ సైంటిస్ట్-సి లలిత్ దాబీ మరియు సీఎస్సీ ఎస్పీవీ సంస్థ సీఈఓ మరియు ఎండీ శ్రీ సంజయ్ కుమార్ రాకేష్, సీఎస్సీ అకాడమీ సీఈఓ డా. రిషికేష్ పాటంకర్, సీఎస్సీ ఎస్పీవీ సంస్థ అసిస్టెంట్ మేనేజర్ డాక్టర్. త్రిప్తి జైన్ తో సహా రెండు సంస్థల సీనియర్ అధికారులు పాల్గొన్నారు.
సీఎస్సీ అకాడమీ గురించి: సీఎస్సీ అకాడమీ అనేది కామన్ సర్వీస్ సెంటర్  యొక్క అనుబంధ సంస్థ మరియు భారతదేశంలోని గ్రామీణ యువతకు డిజిటల్ అక్షరాస్యత మరియు నైపుణ్యాభివృద్ధి శిక్షణను అందిస్తోంది. దేశంలో డిజిటల్ అవగాహన విభజనను తగ్గించడం మరియు గ్రామీణ ప్రజలకు ఉపాధి అవకాశాలను సృష్టించడం ఈ సంస్థ లక్ష్యం.
ఎన్ఐఈఎల్ఐటీ గురించి: ఎన్ఐఈఎల్ఐటీ  అనేది ఇన్ఫర్మేషన్ టెక్నాలజీ రంగంలో ఒక ప్రధానమైన సంస్థ మరియు ఇది భారత ప్రభుత్వంలోని ఎలక్ట్రానిక్స్ మరియు ఇన్ఫర్మేషన్ టెక్నాలజీ మంత్రిత్వ శాఖతో అనుబంధంగా ఉంది. సంస్థ వివిధ సాంకేతిక రంగాలలో శిక్షణ మరియు ధృవీకరణ కార్యక్రమాలను అందిస్తుంది మరియు భారతదేశంలో డిజిటల్ అక్షరాస్యత సమాజాన్ని సృష్టించడం లక్ష్యంగా పెట్టుకుంది.
ఫొటో రైటప్ః భారతదేశంలో డిజిటల్ అక్షరాస్యత మరియు నైపుణ్యాభివృద్ధిని పెంపొందించడానికి సీఎస్సీ అకాడమీ మరియు ఎన్ఐఈఎల్ఐటీ మధ్య అవగాహన ఒప్పందం
ఆర్థిక మంత్రిత్వ శాఖ
ఆర్ఈ 2021-22లో “మూలధన పెట్టుబడుల కోసం రాష్ట్రాలకు ఆర్థిక సాయ పథకం” కోసం రూ.15,000 కోట్ల వ్యయం
2022-23లో పెట్టుబడులను ప్రోత్సహించేలా రాష్ట్రాలకు సాయం చేయడానికి రూ.1 లక్ష కోట్లు కేటాయింపు
జీఎస్డీపీలో 4% ఆర్థిక లోటుకు రాష్ట్రాలకు అనుమతి
‘మూలధన పెట్టుబడుల కోసం రాష్ట్రాలకు ఆర్థిక సాయం పథకం’ కోసం బీఈ 2021-22లోని రూ.10,000 కోట్ల నుంచి ఆర్ఈ 2021-22లో రూ.15,000 కోట్లకు పెంచామని కేంద్ర ఆర్థిక, కార్పొరేట్ వ్యవహారాల మంత్రి శ్రీమతి నిర్మల సీతారామన్ చెప్పారు. 2022-23 ఆర్థిక సంవత్సరానికి కేంద్ర బడ్జెట్ను ఆమె ఇవాళ పార్లమెంటుకు సమర్పించారు.
2022-23లో, ఆర్థిక వ్యవస్థలో పెట్టుబడులను ప్రోత్సహించేలా రాష్ట్రాలకు సాయం చేయడానికి రూ.1 లక్ష కోట్లు కేటాయించేందుకు ఆర్థిక మంత్రి ప్రతిపాదించారు. ఈ మొత్తాన్ని యాభై ఏళ్ల వరకు వడ్డీ లేని రుణాల రూపంలో రాష్ట్రాలకు అందిస్తారు. రాష్ట్రాలకు అనుమతించిన సాధారణ రుణాల కంటే ఈ మొత్తమే ఎక్కువగా ఉందని చెప్పారు. ఈ కేటాయింపులను 'ప్రధానమంత్రి గతి శక్తి'కి సంబంధించిన పనులతోపాటు, రాష్ట్రాల ఇతర ఉత్పాదక మూలధన పెట్టుబడి కోసం వినియోగించాలి:
- రాష్ట్రాల వాటాకు మద్దతివ్వడంతోపాటు, 'ప్రధానమంత్రి గ్రామ్ సడక్ యోజన' ప్రాధాన్యత విభాగాలకు అనుబంధ నిధులు
- డిజిటల్ చెల్లింపులు, ఓఎఫ్సీ నెట్వర్క్ను పూర్తి చేయడం సహా ఆర్థిక వ్యవస్థ డిజిటలీకరణ
- ఉప చట్టాల రూపకల్పన, పట్టణ ప్రణాళిక పథకాలు, రవాణా ఆధారిత అభివృద్ధి, బదిలీ చేయదగిన అభివృద్ధి హక్కులకు సంబంధించిన సంస్కరణలు
15వ ఆర్థిక సంఘం సిఫార్సుల ప్రకారం, 2022-23లో, జీఎస్డీపీలో 4% ఆర్థిక లోటు వరకు రాష్ట్రాలకు అనుమతిస్తామని, అందులో 0.5% విద్యుత్ రంగ సంస్కరణలతో ముడిపడి ఉంటుందని ఆర్థిక మంత్రి ప్రకటించారు. దీని షరతులను 2021-22లోనే తెలియజేశారు.
ఉత్పాదక ఆస్తులను సృష్టించడం, పారితోషికపూర్వక ఉపాధిని కల్పించడం వంటి మూలధన పెట్టుబడులను పెంచడంలో రాష్ట్రాలను బలోపేతం చేయడానికి కేంద్ర ప్రభుత్వం కట్టుబడి ఉందని శ్రీమతి సీతారామన్ స్పష్టం చేశారు.
ఆర్థిక మంత్రిత్వ శాఖ
ప్రభుత్వ రంగ బ్యాంకుల అధినేతలతో డీఎఫ్ఎస్ సమీక్షా సమావేశం
ఆర్థిక మంత్రిత్వ శాఖ పరిధిలోని ఆర్థిక సేవల విభాగం  కార్యదర్శి డాక్టర్ వివేక్ జోషి ఈరోజు న్యూఢిల్లీలో ప్రభుత్వ రంగ బ్యాంకుల  అధినేతలతో సమావేశమయ్యారు. ఈ రోజు పొడుగున సాగిన ఈ సమీక్షా సమావేశానికి డాక్టర్ వివేక్ జోషి అధ్యక్షత వహించారు. ఈ సమావేశంలో ప్రధాన మంత్రి జన్ ధన్ యోజన , ప్రధాన మంత్రి జీవన్ జ్యోతి బీమా యోజన , ప్రధాన మంత్రి సురక్ష బీమా యోజన , అటల్ పెన్షన్ యోజన  సహా వివిధ సామాజిక భద్రత  పథకాల పురోగతిని గురించి సమీక్షించారు. ప్రధాన మంత్రి ముద్ర మరియు ప్రధాన మంత్రి వీధి వ్యాపారుల ఆత్మనిర్భర్ నిధి , మరియు అగ్రి క్రెడిట్ మొదలైన పథకాల పురోగతిని గురించి కూడా ఈ సమావేశంలో సమీక్షించారు. ఆర్థిక చేరికలను ప్రోత్సహించే సామాజిక భద్రతా పథకాల పురోగతిని సమీక్షించడంతో పాటు, ప్రస్తుత ఆర్థిక సంవత్సరంలో  ఆయా పథకాల కింద వారికి కేటాయించిన లక్ష్యాలను సాధించాలని పీఎస్బీలను ప్రోత్సహించారు. సూక్ష్మ బీమా పథకాలు, యు.పి.ఐ లైట్తో సహా డిజిటల్ ఆర్థిక లావాదేవీలతో సహా వివిధ ఆర్థిక చేరిక పథకాల గురించి అవగాహన పెంచడానికి గాను బ్యాంకులు ఆర్థిక అక్షరాస్యత శిబిరాలను నిర్వహించాలని కూడా ఈ సమావేశంలో చర్చించారు. గత 7-8 సంవత్సరాల కాలంలో బ్యాంకింగ్ సేవల సౌలభ్యత బలోపేతం కావడం ఈ సమావేశంలోప్రశంసించబడింది. బ్యాంకింగ్ సేవలకు తగిన యాక్సెస్ను అందించినందున, ఖాతాదారులతో తమ అనుభవాన్ని మరింత సుసంపన్నం చేయడానికి బ్యాంకులు అన్ని విధాలా కృషి చేయాలని శ్రీ జోషీ కోరారు, ఖాతాదారులతో స్థిరమైన బ్యాంకింగ్ సంబంధాన్ని ఆహ్లాదకరంగా మార్చే చర్యలు చేపట్టాలని కూడా ఈ సమావేశంలో చర్చించడమైంది. భారతీయ బ్యాంకుల సంఘం  ఇప్పటికే అన్ని షెడ్యూల్డ్ కమర్షియల్ బ్యాంక్లను వినియోగదారు సేవా రేటింగ్ను వేగవంతం చేయాలని అభ్యర్థించింది. వినియోగదారుల అంచనాలను అంచనా వేయడానికి మరియు కస్టమర్లోని ప్రతి విభాగానికి అందించే సేవల ప్రమాణాలను బ్యాంకులు పెంచడానికి వీలు ఇది కల్పిస్తుంది. దివాలా ప్రక్రియకు సంబంధించి అడ్మిషన్, రిజల్యూషన్, నేషనల్ కంపెనీ లా ట్రిబ్యునల్  ఆమోదం మరియు లిక్విడేషన్కు సంబంధించిన ప్రక్రియలలో జాప్యాన్ని తగ్గించడానికి సంబంధించి దివాలా మరియు దివాలా కోడ్ లో ప్రతిపాదించిన సవరణలు కార్పొరేట్ వ్యవహారాల మంత్రిత్వ శాఖ, దివాలా బోర్డ్ ఆఫ్ ఇండియా  అధికారులు సమక్షంలో చర్చించబడ్డాయి. దేశంలోని రైతులందరికీ కిసాన్ క్రెడిట్ కార్డ్  సౌకర్యాన్ని అందించే లక్ష్యంతో పీఎం కిసాన్ డేటాబేస్ సహాయం తీసుకోవాలని పిఎస్బిలను అభ్యర్థించడం జరిగింది. సమావేశంలో భాగంగా అగ్రికల్చర్ ఇన్ఫ్రాస్ట్రక్చర్ ఫండ్  పథకం పురోగతిని కూడా సమీక్షించారు. వ్యవసాయ రుణాలకు సంబంధించిన సమీక్షలో వ్యవసాయ శాఖ & రైతు సంక్షేమ శాఖ అధికారులు కూడా పాల్గొన్నారు. కేసీసీ పొందడంలో డిజిటలైజేషన్ ప్రక్రియ వినయోగానికి సంబంధించిన పురోగతిని కూడా పారదర్శకతను మెరుగుపరచే విషయాలపై కూడా ఈ సమావేశంలో చర్చించారు. కేసీసీ రుణాల మొత్తం ప్రయాణాన్ని సమయానుకూలంగా డిజిటలైజ్ చేయడానికి అవసరమైన చర్యలు తీసుకోవాలని పి.ఎస్.బిలకు సూచించారు. కేసీసీ-మోడిఫైడ్ ఇంట్రెస్ట్ సబ్వెన్షన్ స్కీమ్  యొక్క డిజిటలైజేషన్ అంశంపై కూడా ఈ సమావేశంలో చర్చించారు. 2021-22 ఆర్థిక సంవత్సరం నుండి తమ క్లెయిమ్ల కోసం పోర్టల్ను ఉపయోగించడం ప్రారంభించాలని బ్యాంకులకు ఈ సందర్భంగా తెలియజేశారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 192.27 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 20.60 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,92,27,23,625
|
|
అందుబాటులోని నిల్వలు
|
|
20,60,37,336
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 192.27 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 20.60 కోట్లకుపైగా  నిల్వలు అందుబాటులో ఉన్నాయి.
రక్షణ మంత్రిత్వ శాఖ
లేజర్ గైడెడ్ ఎటిజిఎం విజయవంతంగా పరీక్ష
లేజర్ గైడెడ్ యాంటీ ట్యాంక్ గైడెడ్ క్షిపణి  ను 2020 సెప్టెంబర్ 22 న అహ్మద్ నగర్ లోని ఆర్మర్డ్ కార్ప్స్ సెంటర్ మరియు స్కూల్  కెకె రేంజి వద్ద నుండి ఎంబిటి అర్జున్ ట్యాంక్ ద్వారా విజయవంతంగా పరీక్షించారు. ఈ పరీక్షలలో, 3 కిలోమీటర్ల దూరంలో ఉన్న లక్ష్యాన్ని ఎటిజిఎం విజయవంతంగా చేధించింది. లేజర్ గైడెడ్ ఎటిజిఎం లు లేజర్ సూచించిన దిశగా ఖచ్చితమైన గురిని నిర్ధారించుకుని లక్ష్యాలను లాక్ చేసి ట్రాక్ చేస్తాయి. ఎక్సప్లోజివ్ రియాక్టివ్ ఆర్మర్  రక్షిత సాయుధ వాహనాలను ధ్వంసం చేయడానికి క్షిపణి ఒక హీట్ వార్హెడ్ను ఉపయోగిస్తుంది. ఇది బహుళ-ప్లాట్ఫాం ప్రయోగ సామర్ధ్యంతో అభివృద్ధి చేయబడింది, అలాగే ప్రస్తుతం ఎంబిటి అర్జున్ యొక్క తుపాకితో అనుసంధానమై సాంకేతిక పరీక్షల్లో ఉంది.
పూణేలోని హై ఎనర్జీ మెటీరియల్స్ రీసెర్చ్ లాబొరేటరీ , ఇన్స్ట్రుమెంట్స్ రీసెర్చ్ & డెవలప్మెంట్ ఎస్టాబ్లిష్మెంట్  డెహ్రాడూన్ ఈ క్షిపణిని అభివృద్ధి చేశాయి.
కెకె రేంజ్లలో ఎంబిటి అర్జున్ నుంచి లేజర్ గైడెడ్ యాంటీ ట్యాంక్ గైడెడ్ క్షిపణిని విజయవంతంగా పరీక్షించినందుకు రక్షణ మంత్రి శ్రీ రాజ్నాథ్ సింగ్ డిఆర్డిఓను అభినందించారు. కార్యదర్శి డిడిఆర్ & డి, ఛైర్మన్ డిఆర్డిఓ విజయవంతంగా పరీక్షా కాల్పులు జరిపినందుకు డిఆర్డిఓ సిబ్బందిని, పరిశ్రమను అభినందించారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
సి ఎస్ ఐ ఆర్  కి చెందిన ప్రముఖ సైన్స్ పత్రిక ‘విజ్ఞాన్ ప్రగతి’కి ‘రాజభాషా కీర్తి అవార్డు’ లభించింది.
సి ఎస్ ఐ ఆర్  కి చెందిన ప్రముఖ సైన్స్ పత్రిక "విజ్ఞాన్ ప్రగతి" కొత్త చరిత్ర సృష్టించింది. ఈ పత్రిక కు జాతీయ రాజభాషా కీర్తి అవార్డు  లభించింది. ఈ అవార్డును 14-15 సెప్టెంబర్ 2022లో సూరత్లోని పండిట్ దీన్ దయాళ్ ఉపాధ్యాయ ఇండోర్ స్టేడియంలో జరిగిన రెండవ అఖిల భారత రాజభాషా సమ్మేళనంలో అందించారు. భారత ప్రభుత్వ అధికార భాషా శాఖ, హోం వ్యవహారాల మంత్రిత్వ శాఖ వైభవోపేతంగా నిర్వహించిన ఈ కార్యక్రమంలో దాదాపు 9000 మంది పాల్గొన్నారు.
సూరత్ రాజభాషా సమ్మేళన్లో,సి ఎస్ ఐ ఆర్ -నేషనల్ ఇన్స్టిట్యూట్ ఆఫ్ సైన్స్ కమ్యూనికేషన్ అండ్ పాలసీ రీసెర్చ్  డైరెక్టర్, ప్రొ. రంజనా అగర్వాల్ కేంద్ర హోం మంత్రి శ్రీ అమిత్ షా సమక్షంలో ఈ ప్రతిష్టాత్మక కీర్తి అవార్డును అందుకున్నారు. ఈ కార్యక్రమానికి గుజరాత్ రాష్ట్ర ముఖ్యమంత్రి గౌరవనీయ శ్రీ భూపేంద్రభాయ్ పటేల్, హోం మంత్రిత్వ శాఖ కు చెందిన గౌరవనీయులైన రాష్ట్ర మంత్రులు, శ్రీ అజయ్ కుమార్ మిశ్రా మరియు శ్రీ నిసిత్ ప్రమాణిక్ హాజరయ్యారు.
‘విజ్ఞాన్ ప్రగతి’  భారతదేశంలోని అత్యుత్తమ ప్రముఖ సైన్స్ పత్రికలలో ఒకటి. సైన్స్ పత్రిక భారతదేశంతో పాటు ప్రపంచవ్యాప్తంగా ఉన్న బాల బాలికలు, ఉపాధ్యాయులు, పరిశోధకులు మరియు ప్రజలలో ప్రసిద్ధి చెందింది. కౌన్సిల్ ఆఫ్ సైంటిఫిక్ & ఇండస్ట్రియల్ రీసెర్చ్  ఈ పత్రికను 1952లో ప్రచురించడం ప్రారంభించింది. దీనికి ఏడు దశాబ్దాల వారసత్వం ఉంది. ఈ సంవత్సరాలలో, ఈ పత్రిక పాఠకులు సైన్స్ వ్యాసాల ద్వారా ప్రేరణ పొందారు. ఈ హిందీ మాస పత్రిక ప్రచురణ జాతీయ-అంతర్జాతీయ నూతన శాస్త్ర సాంకేతిక సంబంధిత పరిణామాలు, ఆవిష్కరణలు, వ్యాసాలు, అంశాలు, సైన్స్ ఫిక్షన్, సైన్స్ కవిత్వం, క్విజ్, సైంటూన్  మరియు డాక్యుడ్రామా రూపంలో సాంకేతిక పురోగతికి సంబంధించిన విజ్ఞానాన్ని అందిస్తుంది.
విజ్ఞాన్ ప్రగతి సరళమైన భాషలో శాస్త్ర సాంకేతిక ప్రగతి ని ప్రజలకు అందజేయడం లక్ష్యంగా పెట్టుకుంది. మ్యాగజైన్ అంశాలు యువతలో సైన్స్ పట్ల ఉత్సుకతను రేకెత్తించడం మరియు వారిలో సైన్స్ స్పృహను ఆసక్తిని పెంపొందించడం లక్ష్యంగా పెట్టుకుంది. వివిధ పోటీ పరీక్షలకు హాజరవుతున్నవారు, సైన్స్ అండ్ టెక్నాలజీకి సంబంధించిన ప్రామాణికమైన సమాచారం కోసం ఈ పత్రికను చదవండి.
శాస్త్రీయ దృక్పథం, వివేచన స్ఫూర్తి, మానవతావాదం మరియు సంస్కరణలను పెంపొందించడం ప్రతి పౌరుడి ప్రాథమిక కర్తవ్యం అని భారత రాజ్యాంగంలోని ఆర్టికల్ 51 ఏ  చెబుతోంది. సైన్స్ మ్యాగజైన్లు శాస్త్ర సాంకేతికతను సామాన్యులకు అందజేయడం తద్వారా శాస్త్రీయ దృక్పథాన్ని పెంపొందించడంలో కీలక పాత్ర పోషిస్తాయి.
ఈ సందర్భంగా సీఎస్ఐఆర్-నేషనల్ ఇన్స్టిట్యూట్ ఆఫ్ సైన్స్ కమ్యూనికేషన్ అండ్ పాలసీ రీసెర్చ్ డైరెక్టర్ ప్రొఫెసర్ రంజనా అగర్వాల్ మాట్లాడుతూ ‘విజ్ఞాన్ ప్రగతి’కి రాజభాషా జాతీయ కీర్తి అవార్డు రావడం సీఎస్ఐఆర్తో పాటు పాఠకులు, రచయితలు, సంపాదకులందరికీ దక్కిన గౌరవమన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 186.54 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 11,542
మొత్తం కేసుల్లో క్రియాశీల కేసులు 0.03%
ప్రస్తుత రికవరీ రేటు 98.76%
గత 24 గంటల్లో 1,985 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,10,773 కు పెరిగింది.
గత 24 గంటల్లో 2,183 కొత్త కేసులు నమోదయ్యాయి.
రోజువారీ పాజిటివిటీ రేటు 0.83%
వారపు పాజిటివిటీ రేటు 0.32%
గత 24 గంటల్లో చేసిన 2,61,440 కొవిడ్ పరీక్షలతో కలిపి ఇప్పటివరకు 83.21 కోట్ల పరీక్షలు చేశారు.